|  |
| --- |
| Dokument oprettet 25. november 2019Sag 95512 – Dok. 465159 |

# Handicapvenlig adgang til sundhedsklinikker

*Resume: På landsplan har 59 % af sundhedsklinikkerne handicapvenlig adgang ifølge egne oplysninger. 2 ud af 5 klinikker har dermed ikke handicapvenlig adgang. Højeste andel med handicapvenlig adgang har fysioterapeuterne (86 %), laveste tandlæger (34 %) og tandplejere (33 %). Regionalt ligger Nordjylland højest med 71 % , Hovedstaden lavest med 47 %.*

**Handicapvenlig adgang**

Tabel 1 viser, hvor mange sundhedsklinikker (sundhedsbehandlere), der på sundhed.dk oplyser at have ”handicapvenlig adgang”.

På landsplan er andelen 59 %.

Region Hovedstaden ligger lavest med under halvdelen. Nordjylland og Syddanmark ligger højest med to tredjedele med handicapvenlig adgang.

Der er forskelle behandlergrupperne imellem. I Tabel 1 er behandlerne rangordnet. Øverst er fysioterapeuter med 86 %. Nederst tandlæger og tandplejere hvor en tredjedel oplyser at have handicapvenlig adgang.

**Tabel 1 Handicapvenlig adgang til sundhedsbehandlere (andel i %) November 2019**

|  |  |
| --- | --- |
|  |  |
|  | Hovedstaden | Sjælland | Nordjylland | Midtjylland | Syddanmark | Hele Landet |
| Fysioterapeuter | 76 | 83 | 93 | 92 | 87 | 86 |
| Fodterapeuter | 72 | 68 | 89 | 82 | 86 | 77 |
| Praktiserende læger | 56 | 80 | 83 | 79 | 88 | 73 |
| Kiropraktorer | 59 | 54 | 56 | 76 | 69 | 64 |
| Speciallæger | 41 | 52 | 69 | 65 | 70 | 53 |
| Psykologer | 47 | 41 | 67 | 40 | 55 | 48 |
| Tandlæger | 25 | 43 | 43 | 34 | 41 | 34 |
| Tandplejere | 31 | 40 | 75 | 30 | 0 | 32 |
|  |  |  |  |  |  |  |
| **Handicapvenlig adgang alle sundhedsbehandlere** | **47** | **61** | **71** | **62** | **70** | **59** |

Kilde: sundhed.dk, egne beregninger

Anm.: Tabellen omfatter sundhedsbehandlere med ydernummer, jf. afsnittet om metodiske bemærkninger

**Bilag 1:**

**Baggrundstal**

Tabel 2 viser en række baggrundstal.

I alt er der 8.216 praktiserende sundhedsklinikker (sundhedsbehandlere). Heraf har 6.836 et ydernummer, 1.380 har ikke.

Alle praktiserende læger, speciallæger, tandlæger og tandplejere registreret på sundhed.dk har et ydernummer og modtager derfor tilskud fra det offentlige i henhold til praksisoverenskomsten på området.

Der er en del fysioterapeuter, fodterapeuter, psykologer og kiropraktorer, der ikke har et ydernummer (og dermed ikke modtager offentligt tilskud). For fodterapeuter og psykologers vedkommende er det lidt under halvdelen (ca. 45 %).

**Tabel 2** **Sundhedsbehandlere hele landet: Antal, typer, med/uden ydernummer, andel uden ydernummer (%)**

|  |  |  |  |  |
| --- | --- | --- | --- | --- |
|  | Med ydernummer | Uden ydernummer | I alt  | Uden ydernummer (%) |
| Fysioterapeuter | 684 | 126 | 810 | 16 |
| Fodterapeuter | 738 | 578 | 1316 | 44 |
| Praktiserende læger | 1727 | 0 | 1727 | 0 |
| Kiropraktorer | 253 | 25 | 278 | 9 |
| Speciallæger | 952 | 0 | 952 | 0 |
| Psykologer | 813 | 651 | 1464 | 45 |
| Tandlæger | 1631 | 0 | 1631 | 0 |
| Tandplejere | 38 | 0 | 38 | 0 |
| I alt  | 6836 | 1380 | 8216 | - |

Kilde: sundhed.dk 14. november 2019, egne beregninger.

**Metodiske bemærkninger:**

Opgjort på baggrund af tal fra sundhed.dk (<https://www.sundhed.dk/borger/>)

Opgørelsestidspunkt: 14. november 2019

”Handicapvenlig adgang” er den kategori, der anvendes på sundhed.dk. Den bygger på indberetning fra de enkelte sundhedsbehandlere. Alle sundhedsbehandlere med ydernummer udfylder en praksisdeklaration, der bl.a. skal indeholde oplysninger om handicapvenlig adgang og handicapegnede toiletforhold. Oplysningerne omhandler tilgængeligheden for personer med bevægelseshandicap. Oplysningerne er en simpel sammenfatning af, om krav i Bygningsreglementet afspejlet i praksisoverenskomsterne (krav om niveaufri adgang eller rampe, krav til dørbredde, handicapparkeringsplads, kørestolsegnet toilet o.l.) er opfyldt eller ej.

Sundhedsbehandlere uden ydernummer har mulighed for at indberette frivilligt om handicapvenlig adgang efter aftale deres faglige organisation. Det sker i meget begrænset omfang – kun omkring 2 % oplyser af have handicapvenlig adgang på sundhed.dk. Derfor er sundhedsbehandlere uden ydernummer ikke med i opgørelsen i tabel 1 ovenfor.

Vagtordninger og behandlere, der tilbyder mobil (udgående) behandling er udeladt, da de er mindre relevante i denne sammenhæng. Konkret drejer det sig om:

Mobil fysioterapi

Mobil fodterapi

Lægevagt (praktiserede læger)

Kiropraktorvagt

Tandlægevagt

Kontakt: Chefkonsulent Torben Kajberg tk@handicap.dk

Kommunikationsansvarlig Sigurd Jørgensen sj@handicap.dk mobil 92150088